
Ministru kabineta rīkojums Nr. 435
Rīgā 2023. gada 14. jūlijā (prot. Nr. 36 40. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu līdz 143 535 euro, lai segtu izdevumus, kas saistīti ar 2023. gada janvārī plūdu laikā Daugavas baseinā radīto postījumu novēršanu valsts sabiedrības ar ierobežotu atbildību "Zemkopības ministrijas nekustamie īpašumā" valdījumā esošajiem infrastruktūras objektiem. 
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski noslēgtajiem līgumiem par darbu izpildi, bet nepārsniedzot šā rīkojuma 1. punktā minēto apmēru.

